
Bilten dnevnih događaja za 03.08.2026. godine
JAVNI RED I MIR 

Na području Zeničko-dobojskog kantona, javni red i mir je narušen u dvadeset dva slučaja. U navedenim slučajevima intervenisali su policijski službenici i protiv počinilaca prekršaja poduzeli propisane mjere i radnje.
KRIMINALITET 
Zenica
Dana 02.08.2026. godine, u vremenskom periodu od 19,00 do 21,00 sati, u ulici Šerbin sokak, Grad Zenica, od strane NN lica izvršeno je krivično djelo ''Krađa'' električnog romobila, vlasništvo P.I. iz Zenice. Upoznat dežurni tužilac. 
Visoko
Dana 02.08.2026 godine, u 22,20 sati, u ulici Alije Izetbegovića, Grad Visoko, od strane lica H.M. (1974), izvršeno je krivično djelo ''Ugrožavanje sigurnosti'' prema licu H.S. (1999) iz Visokog, na način da je nakon tuće između navedenih lica, H.M. u prisustvu policijskih službenika uputio ozbiljne prijetnje po život i tijelo H.S. Lice lišeno slobode i zadržano u prostorijama za zadržavanje. Izvršen uviđaj od strane policijskih službenika PS Visoko uz upoznavanje dežurnog tužioca.
Dana 03.08.2026 godine, u 13,15 sati, u ulici Gornje Rosulje, Grad Visoko, od strane policijskih službenika PS Visoko, izvršena je kontrola pješaka S.E. (1988) iz Visokog. Izvršenim pregledom kod lica pronađeno pakovanje bijele praškaste materije koja asocira na opojnu drogu i jedno pakovanje suhe zeljaste materije koja asocira na opojnu drogu. Predmeti privremeno oduzeti. Zbog postojanja osnova sumnje da je izvršio krivično djelo ''Posjedovanje i omogućavanje uživanja opojnih droga'' lice lišeno slobode i zadržano u prostorijama za zadržavanje, uz upoznavanje dežurnog tužioca.
Kakanj
Dana 03.08.2026. godine, u 09,00 sati, putem telefona u dežurnu službu PS Kakanj, obratio se G.M. (1956) iz Kaknja, te prijavio krivično djelo ''Teška krađa'' od strane NN lica, u kuću vlasništvo njegovog brata A.G. u kojoj niko ne stanuje. Tom prilikom iz iste otuđene dvije kamere i jedne patike. Uviđaj izvršen od strane policijskih službenika PS Kakanj uz upoznavanje dežurnog tužioca.
Breza  
Dana 03.08.2026. godine u 19,15 sati PS Breza je zaprimila telefonsku prijavu da je u vremenskom periodu 01.08. do 03.08.2026.godine, u mjestu Banjevac, općina Breza, od strane NN lica izvršeno krivično djelo ''Teška krađa'' u kuću vlasništvo L.Z. iz Breze. Tom prilikom ukradeno 500 eura. Uviđaj izvršen od strane policijskih službenika PS Breza, uz upoznavanje dežurnog tužioca.
Zavidovići
Dana 02.08.2026. godine, u 22,45 sati, u dežurnu službu PS Zavidovići, obratio se S.D. (1991) iz Srebrenika i prijavio da je u ulici Patriotske lige, Grad Zavidovići, od strane NN lica, izvršeno krivično djelo ''Oštećenje tuđe stvari'' i krivično djelo ''Teška krađa'' na način da je na parkiranom putničkom motornom vozilu marke ''Fiat'' registarskih oznaka O95-E-245, vlasništvo navedenog lica, razbijeno prednje vjetrobransko staklo, otuđene registarske tablice, dokumentacija vozila i 200 KM. Uviđaj izvršen od strane policijskih službenika PS Zavidovići, uz upoznavanje dežurnog tužioca.
Maglaj
Dana 03.08.2026. godine, u 07,45 sati, u dežurnu službu PS Maglaj, obratio se H.S. (1972) iz Maglaja i prijavio da je u mjestu Oruče, općina Maglaj, u vremenskom periodu od 01.08. do 03.08.2026.godine, od strane NN lica, izvršeno krivično djelo ''Krađa'' goriva (nafte) iz dva radna stroja marke ''Bomag'' i ''Orenstein'', vlasništvo firme Geo-put d.o.o-Maglaj. Tom prilikom ukradeno 170 litara goriva. Upoznat dežurni tužilac.
Tešanj
Dana 03.08.2026.godine, u 07,20 sati, u dežurnu službu PS Tešanj, obratio se D.I. (1966) iz Tešnja i prijavio da je u mjestu Novo Selo, općina Tešanj, u vremenskom periodu 01.08. do 03.08.2026.godine, od strane NN lica, izvršeno krivično djelo ''Teška krađa'' goriva (nafte) iz radnog stroja marke ''Komatsu'', registarskih oznaka O84-T-875, vlasništvo firme Doboj-Putevi d.d. Doboj Jug. Tom prilikom ukradeno 150 litara goriva. Uviđaj izvršen od strane službenika policijskih službenika PS Tešanj, uz upoznavanje dežurnog tužioca.
Dana 03.08.2026.godine, u 12,20 sati, u dežurnu službu PS Tešanj, obratila se Š.N. (1963) iz Tešnja i prijavila da je dana 31.07.2026. godine, u 21,30 sati, u dvorište njene porodične kuće u mjestu Bukva, općina Tešanj, od strane NN lica, izvršeno krivično djelo ''Ugrožavanje sigurnosti'' fizičkim napadom i upućivanjem ozbiljnih prijetnji da će napasti na život i tijelo navedene. Tom prilikom ista zadobila lake tjelesne povrede konstatovane u SHP Tešanj. Upoznat dežurni tužilac.
Dana 03.08.2026.godine, u 17,10 sati, putem telefona u PS Tešanj, obratila se radnica pekare ''MAK'' S.S. (1981) iz Tešnja i prijavila da je u ulici Braće Pobrić, općina Tešanj, u navedenoj pekari (na podu) pronašla jedan upakovan sadržaj bijele praškaste materije koja svojim izgledom asocira na opojnu drogu i jedan upakovan sadržaj suhe zeljaste materije koja svojim izgledom asocira na opojnu drogu. Predmeti privremeno oduzeti. Zbog osnova sumnje da je od strane NN lica izvršeno krivično djelo ''Posjedovanje i omogućavanje uživanja opojnih droga'' policijski službenici PS Tešanj izvršili uviđaj, uz upoznavanje dežurnog tužioca.
Olovo
Dana 02.08.2026.godine, u 23,00 sati, putem telefona u dežurnu službu u PS Olovo obratila se V.I.A. i prijavila svog supruga V.M., da je isti u proteklih par dana ušao u kuću u kojoj ona boravi, te da je u kući ostavio prozirnu pvc kesicu sa sadržajem biljne zeljaste materije, a najvjerovatnije se radi o opojnoj drogi. Na lice mjesta upučena patrola policije PS Olovo koji su potvrdili navode prijave. V.I.A. je usmeno pozvana u PS Olovo te je dobrovoljno predala pvc kesicu sa sadržajem biljne zeljaste materije. Upoznat dežurni tužilac.
Žepče
Dana 03.08.2026.godine, u 10,05 sati, putem telefona dežurnoj službi PS Žepče, obratio se Ž.A. (1965) iz Žepča i prijavio da je u proteklom periodu, u mjestu Pire, općina Žepče, od strane NN lica, izvršeno krivično djelo ''Šumska krađa''. Tom prilikom ukradeno 5m3 hrastove šume, vlasništvo navedenog. Izvršen uviđaj od strane policijskih službenika PS Žepče uz upoznavanje dežurnog tužioca.
BEZBJEDNOST SAOBRAĆAJA
Visoko
Dana 03.08.2026 godine, u 15,30 sati, u ulici Klisa, Grad Visoko, dogodila se saobraćajna nezgoda slijetanjem sa kolovoza motocikla marke ''Suzuki'' registarskih oznaka NM049DA, kojim je upravljao S.J. (1969) iz Slovačke, dok se kao saputnik na motociklu nalazilo lice U.E. (1970) iz Slovenije, koja je tom prilikom zadobila teške tjelesne ozljede konstatovane u KB Zenica. Izvršen uviđaj od strane policijskih službenika PS Visoko, uz upoznavanje dežurnog tužioca.
Osim gore navedene saobraćajne nezgode, na području Zeničko-dobojskog kantona se dogodilo još šest saobraćajnih nezgoda, od kojih je u jednoj konstatovana lakša tjelesna ozljeda dok je ostalih pet sa materijalnom štetom. 
